Source: https://neslusa.sk/obecny-urad/vnutorne-predpisy/smernica-2016-06-inventarizacia
Timestamp: 2020-02-19 11:14:41+00:00

Document:
Interná smernica č. 6/2016 pre vykonanie inventarizácie majetku obce Nesluša - Obec Nesluša
Interná smernica č. 6/2016 pre vykonanie inventarizácie majetku obce Nesluša
Článok 1 - Všeobecná časť
(1) Inventarizácia majetku a záväzkov sa vykonáva v zmysle ustanovení § 29 a § 30 zákona č. 431/2002 Z. z. o účtovníctve v znení neskorších predpisov. Účtovníctvo účtovnej jednotky je preukázateľné ak účtovná jednotka vykonala inventarizáciu. Inventarizáciou sa overuje, či stav majetku, záväzkov a rozdielu majetku a záväzkov v účtovníctve zodpovedá skutočnosti. Inventarizáciou sa zabezpečuje preukázateľnosť účtovníctva, ochrana majetku a zodpovednosť za majetok.
(2) Predmetom inventarizácie je:
dlhodobý finančný majetok.
Obstaranie dlhodobého hmotného, nehmotného a finančného majetku.
Poskytnuté preddavky na dlhodobý hmotný, nehmotný a finančný majetok.
zásoby (materiálu, tovaru, zvierat...),
finančný majetok peňažné prostriedky v hotovosti,
ceniny (poštové známky, kolky, karty na pohonné hmoty, stravné lístky...),
obstaranie krátkodobého finančného majetku,
poskytnuté návratné finančné výpomoci – dlhodobé, krátkodobé.
Vlastné zdroje krytia majetku:
fondy účtovnej jednotky a osobitné fondy účtovnej jednotky,
finančné a peňažné fondy,
záväzky - dlhodobé, krátkodobé,
bankové úvery a ostatné prijaté výpomoci.
Operatívna evidencia - podsúvahové účty:
drobný hmotný a nehmotný majetok,
prenajatý majetok,
odpísané pohľadávky.
Článok 2 - Plán inventarizácie
(1) Inventarizácia hmotného majetku (okrem zásob a peňažných prostriedkov v hotovosti), a nehmotného majetku, sa vykoná jeden krát za rok vždy k 31. 12. bežného kalendárneho roka a inventarizácia pohľadávok a záväzkov každý rok vždy k 31. 12. daného roka.
(2) Inventarizácia zásob sa vykonáva jeden krát za rok vždy k 31. 12. bežného kalendárneho roka alebo priebežne viackrát v priebehu účtovného obdobia.
(3) Inventarizácia peňažných prostriedkov v hotovosti sa vykonáva štyrikrát ročne k: 31. 03., 30. 06., 30. 09. a 31. 12.
Článok 3 - Zodpovednosť za vykonanie inventarizácie
(1) Starosta obce:
je povinný zabezpečiť inventarizáciu majetku a záväzkov a zodpovedá za ich správnu a včasnú kontrolu;
zodpovedá za riadny priebeh inventarizácie a za dodržanie termínov;
písomne určí najmenej päťčlennú inventarizačnú komisiu - Ústredná inventarizačná komisia;
písomne určí členov najmenej trojčlenných dielčích inventarizačných komisií - Dielčia inventarizačná komisia;
zabezpečí, aby počas fyzickej inventúry nedochádzalo k premiestňovaniu majetku.
(2) Ústredná inventarizačná komisia – ÚIK:
pred začatím vykonávania inventarizácie každý člen ÚIK podpisom pri svojom mene potvrdí na tlačive Príkaz starostu, že:
zobral na vedomie obsah príkazu a že metodicky usmerní členov ÚIK a predsedov DIK,
absolvoval inštruktáž o postupe vykonávania inventarizácie;
zodpovedá za priebeh inventarizácie a za činnosť dielčích inventarizačných komisií;
predkladá starostovi obce a obecnému zastupiteľstvu výsledky inventarizácie k schváleniu spolu s prehlásením o vysporiadaní inventarizačných rozdielov /manko, schodok, prebytok/ a s návrhom opatrení;
zhodnotí inventarizáciu majetku a vyhotoví "Správu ústrednej inventarizačnej komisie o inventarizácii a vysporiadaní inventarizačných rozdielov".
(3) Dielčie inventarizačné komisie – DIK:
pred začatím vykonávania inventarizácie každý člen DIK podpisom pri svojom mene potvrdí na tlačive Príkaz starostu, že:
zobral na vedomie obsah príkazu a že metodicky usmerní členok DIK,
vykonávajú inventarizáciu majetku v stanovenom termíne a rozsahu;
vyhotovujú inventúrne súpisy;
zodpovedajú za správne zisťovanie skutočného fyzického stavu majetku, čo potvrdzujú podpisovým záznamom na každej strane in. súpisu a na všetkých inventarizačných dokladoch;
rozdiely zistené pri inventarizácii škodovým zápisom nahlási ÚIK;
po skončení fyzickej inventúry vyhotoví inventarizačné zápisy ( dátum je zhodný s dňom ukončenia fyzickej inventúry).
(4) Inventarizácia musí obsahovať:
príkaz na vykonanie inventarizácie;
menovanie ÚIK a DIK;
vyhlásenie hmotne zodpovedných osôb za majetok;
inventarizačné zápisy, inventúrne súpisy;
doklady k úbytkom majetku – pri vyraďovaní (rozhodnutie o neupotrebiteľnosti majetku;
zápisnica, likvidačný záznam, obchodné zmluvy, prevodky a pod.);
správa ÚIK o inventarizácii a vysporiadaní inventarizačných rozdielov.
Článok 4 - Inventúrne súpisy
(1) Skutočný stav majetku, pri ktorom sa vykonala fyzická inventúra, sa zachytí v inventúrnych súpisoch.
(2) Inventúrne súpisy sa vyhotovujú pomocou výpočtovej techniky a musia obsahovať tieto údaje:
názov a sídlo účtovnej jednotky;
deň začatia a deň skončenia inventúry a deň, ku ktorému bola inventarizácia vykonaná;
stav majetku s uvedením jednotiek množstva a ceny podľa ustanovení § 25;
miesto uloženia majetku;
meno, priezvisko a podpisový záznam hmotne zodpovednej osoby za príslušný druh majetku;
zoznam záväzkov a ich ocenenie podľa ustanovení § 25;
zoznam skutočného stavu rozdielu majetku a záväzkov;
odporúčania na posúdenie reálnosti ocenenia majetku a záväzkov k dátumu, ku ktorému sa účtovná závierka zostavuje, zistené pri vykonávaní inventúry na účely úpravy ocenenia majetku a záväzkov podľa ustanovení § 26, a § 27, ak sú takéto skutočnosti známe osobám, ktoré vykonali inventúru;
meno, priezvisko a podpisový záznam osôb zodpovedných za zistenie skutočného stavu majetku, záväzkov a rozdielu majetku a záväzkov.
Článok 5 - Inventarizačný zápis
(1) Po ukončení každej inventúry vypracuje predseda inventarizačnej komisie inventarizačný zápis, kde sa zachytia výsledky porovnania skutočného stavu so stavom v účtovníctve.
(2) Inventarizačný zápis je účtovný záznam, ktorým sa preukazuje vecná správnosť účtovníctva a ktorý musí obsahovať:
výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom;
výsledky vyplývajúce z posúdenia reálnosti ocenenia majetku a záväzkov podľa ustanovení § 26 a § 27;
meno, priezvisko a podpisový záznam osoby alebo osôb zodpovedných za vykonanie inventarizácie v účtovnej jednotke;
deň, ku ktorému bola vykonaná inventarizácia;
druh inventarizácie, miesto uloženia majetku druh inventarizovaného majetku;
spôsob zisťovania skutočného stavu majetku;
deň začatia a deň skončenia inventúry;
prehľad vyhotovených inventúrnych súpisov, prípadne prehľad účtovných dokladov určených na vyúčtovanie inventarizačných rozdielov;
výsledky inventarizácie – porovnanie skutočného stavu so stavom účtovným;
úhrn zistených inventarizačných rozdielov, ich príčiny (pokiaľ je ich možné bezprostredne zistiť);
vyjadrenie hmotne zodpovedných osôb za majetok k zisteným inventarizačným rozdielom a návrh na vysporiadanie inventarizačných rozdielov;
zistenia o neupotrebiteľnosti a prebytočnosti majetku, poškodených zásob a pod., návrh a opatrenia na riešenie tohto majetku;
dátum vyhotovenia inventarizačného zápisu.
Článok 6 - Výsledky inventarizácie
(1) Ústredná inventarizačná komisia zhodnotí výsledok inventarizácie, preverí nedostatočne objasnené inventarizačné rozdiely a návrh jednotlivých inventarizačných komisií na vysporiadanie týchto rozdielov a vyhotoví "Správu ÚIK o inventarizácii a vysporiadaní inventarizačných rozdielov", ktorú predloží na schválenie obecnému zastupiteľstvu.
(2) Rozhodnutie o konečnom vysporiadaní inventarizačných rozdielov sa vykoná v takej lehote, aby sa zabezpečilo zaúčtovanie s konečnou platnosťou do konca účtovného obdobia, t. j. do 21 kalendárnych dní po skončení účtovného obdobia.
(1) Táto smernica nadobúda účinnosť dňom 01. 07. 2016.
(2) Súčasťou smernice sú nasledujúce prílohy:
1. Vzor inventúrneho súpisu
2. Vzor inventarizačného zápisu
(3) Schválené starostkou obce 08. 06. 2016.

References: § 29
 § 30
 § 25
 § 25
 § 26
 § 27
 § 26
 § 27